આગામી 30મી જૂનના દિવસે ગાંધીનગરમાં મહાત્મા મંદિરમાં સ્વચ્છતા મિશનના ડાયરેક્ટર વી.કે. જીંદાલની અધ્યક્ષતામાં એક વર્કશોપનું આયોજન કરાયું છે. તેમાં શહેરોને સ્વચ્છતાની બાબતમાં કરાયેલી કામગીરીના સંદર્ભે એકથી પાંચ સ્ટાર કઈ બાબતોને ધ્યાને રાખીને આપવામાં આવશે, આ માટેની વહીવટી પ્રક્રિયાની સમજણ આપવામાં આવશે. એટલે, હવે પાલિકાએ આ સ્ટાર રેટિંગમાં સૌથી ઉંચુ રેટિંગ મળે તે માટેનો ટાર્ગેટ નક્કી કર્યો છે, તેવું પાલિકાના વર્તુળોનું કહેવું છે.